***Magyar Tanítási Nyelvű Óvoda,***

***Brünni tér 16, Gúta***

**VP – 001/2022**

**Óvodai rendtartás**

Oldalszám: 22

Mellékletek: 3

Ez az új belső szabályzat hatályon kívül helyezi a 2021-ben jóváhagyott, 2021.08.25-én kiadott Iskolai Szabályzatot.

Meghatalmazott személy: Mgr. Mariana Marosiová intézményvezető

Jóváhagyta: Pedagógiai tanács .

Jóváhagyás dátuma: 2022.08.26.

Hatálybalépés dátuma: 2022.09.01.

**2022**

**Tartalomjegyzék**

[1 Az óvoda jellemzése 4](#_Toc460228803)

[2 A gyermekek és törvényes képviselőik jogai és kötelezettségei az óvodában, a pedagógusokkal és más óvodai dolgozókkal való kölcsönös kapcsolattartás szabályai 5](#_Toc460228804)

[2.1 A tanév szervezése 7](#_Toc460228805)

[3 A gyermekek óvodába való felvétele 8](#_Toc460228806)

[3.1 A gyermekek óvodai látogatása 10](#_Toc460228807)

[3.2 Óvodai illeték 11](#_Toc460228808)

[3.3 Az óvoda belső szervezése 12](#_Toc460228809)

[3.3.1 Napirend 12](#_Toc460228810)

[A gyermekek óvodába való érkezése és óvodából való távozása 13](#_Toc460228811)

[Szervezés az öltözőben: 13](#_Toc460228812)

[Szervezés a mosdóban: 14](#_Toc460228813)

Étkezések [szervezése 14](#_Toc460228814)

[A kinttartózkodás szervezése: 14](#_Toc460228815)

[Az udvaron való tartózkodás: 15](#_Toc460228816)

[Szervezés a hálószobában: 15](#_Toc460228817)

[Érdeklődési körök szervezése: 15](#_Toc460228818)

[3.4 Gazdaságos óvodai működés-csökkentett üzemmód 15](#_Toc460228819)

[3.5 Konzultációk 15](#_Toc460228820)

[4. A gyermekek egészségének- és biztonságának védelme, valamint a szociopatológiai jelenségek, a diszkrimináció és az erőszak elleni védelem 16](#_Toc460228821)

[4.1 A gyermekek biztonságára és egészségvédelmére vonatkozó szabályok 17](#_Toc460228822)

[4.2 A gyermekek biztonságának és egészségvédelmének szabályai közlekedési eszközzel történő utazáskor, kirándulások és óvodai rendezvények szervezése során 19](#_Toc460228823)

[4.3 Intézkedések pedikulózis – tetvesség esetén 19](#_Toc460228824)

[4.4 Szociopatológiai jelenségek előfordulása elleni védelem 20](#_Toc460228825)

[5. Az óvoda vagyonának védelme és kezelésének feltételei 21](#_Toc460228826)

Mellékletek:

Módszertani útmutató 4/2009-R

2 /2015-ös számú városi általános érvényességű rendelet

**Óvodai rendtartás**

**Bevezető rendelkezés**

Az óvodai rendtartás az óvodáról szóló 306/2008.számú óvodai rendelet, és a 245/2008 –as közoktatási törvény 153. §-a alapján, valamint az óvoda saját feltételeinek figyelembevételével készült, amely a pedagógiai tanács és az iskolatanács jóváhagyása után lépett hatályba.

Az óvoda címe: Materská škola s vyučovacím jazykom maďarským – Óvoda

Brnenské námestie č. 16

94603 Kolárovo

Kihelyezett osztályok címe: Lesná č.8

94603 Kolárovo

Intézményvezető: Mgr. Marosi Marianna

**Az óvoda működése, belső szervezése**

Az óvoda hétköznap 6:30-tól 16:30-ig tart nyitva

Inttézményvezető: Mgr. Marosi Marianna

Konzultációs idő: 10,00 – 13,00

Igazgatóhelyettes –Brünni tér 16: Magyarics Szépe Ildikó

Igazgatóhelyettes –kihelyezetett rész- Erdő utca 8 : Bc. Marx Tímea

Konyhavezető- Brünni tér 16: Oláh Tímea

Konzultációs idő : 7,00-7,45

Konyhavezető- Iskola utcai konyha , Iskola u. 6: Kiss Angelika

Konzultációs idő: 7,00 – 15,00

Az óvoda működése a szülőkkel, az óvoda mellett működő szülői szövetséggel folytatott tárgyalásoknak megfelelően történik, és a gútaiVárosi Hivatal jóváhagyta.

**1 Az óvoda jellemzése**

Az óvoda 2004. január 1-től jogalanyi óvoda.

A magyar tanítási nyelvű óvodának 2012. szeptember 1-je óta két helyen működik. Az óvoda főépülete a Brünni tér 16. és kihelyezett osztályok az Erdő utca 8.szám alatt találhatóak. A Brünni tér 16. szám alatt négy osztályos, az Erdő utca 8-as szám alatt három osztályos óvoda működik. Egész napos ellátást biztosít a 2,5-6 éves korú gyermekek, a kötelező óvodalátogatást folytató gyermekek ill. a sajátos nevelési igényű gyermekek számára.

**Az óvoda Brünni tér 16**  szám alatti főépülete egy épületből áll, öt pavilonnal, amelyeket egy közös folyosó köt össze. A csoportszobák az 1-4 pavilonokban találhatók. Az 5. pavilonban található egy műszaki-gazdasági épület, melyben az iskolakonyha, raktárak, igazgatói iroda és az iskolakonyha vezetői iroda kapott helyet. Az iskolai étkeztetést az óvoda részét képező iskolakonyha biztosítja. Az ételeket az összekötő folyosón szolgálják fel, amely étkezőként szolgál.

**Az Erdő utca 8.** címen 2 kihelyezett osztály az emeletes épületben, a harmadik osztály pedig külön épületben található. A gyermekek és a dolgozók étkeztetését Az Iskola utcai iskolakonyha biztosítja.

**2 A gyermekek és törvényes képviselőik jogai és kötelezettségei az óvodában, a pedagógusokkal és más óvodai dolgozókkal való kölcsönös kapcsolattartás szabályai**

(245/2008-as közoktatási törvény 114§)

**A gyermeknek joga van:**

a) az egyenlő hozzáféréshez az oktatáshoz,

b) az ingyenes az óvodai oktatáshoz iskolakezdés előtt,

c) a jogszabályban meghatározott mértékben államnyelvi és anyanyelvi oktatáshoz,

d) képességeit és lehetőségeit, tehetségét és egészségi állapotát a jogszabályban meghatározott mértékben, tiszteletben tartó egyéni megközelítéshez

e) vallása, világnézete, nemzetisége és etnikai hovatartozásának tiszteletben tartásához,

f) oktatással és képzéssel kapcsolatos tanácsadás és szolgáltatás nyújtásához,

g) biztonságos és egészséges környezetben történő neveléshez és oktatáshoz,

h) életkorának, képességeinek, érdeklődésének, egészségi állapotának megfelelő, a pszicho higiénés alapelveknek megfelelő nevelés és oktatás megszervezéséhez,

i) a személyének tiszteletben tartása, valamint a testi, lelki és szexuális erőszakkal szembeni védelem biztosításához,

j) személyére és tanulmányi eredményeire vonatkozó tájékoztatásra,

k) a sajátos nevelési igényű gyermeknek joga van a szükségleteinek megfelelő, meghatározott formák és módszerek alkalmazásával történő neveléshez, oktatáshoz, az e nevelést, oktatást lehetővé tevő feltételek megteremtéséhez.

**A gyermek kötelessége:**

a) tevékenységével ne korlátozza a nevelésben és oktatásban részt vevő más személyek jogait,

b) betartani az iskolai rendet és az iskola, iskolai létesítmény egyéb belső szabályzatát,

c) megóvni az iskola vagy iskola létesítményének vagyonát, valamint azt az ingatlant, amelyet az iskola vagy iskola létesítménye oktatási, képzési céllal használ,

d) megóvni az óvoda berendezését, taneszközöket a sérülésektől,

e) rendszeres oktatásban és képzésben részt venni és megfelelő oktatásban részesülni, ha e törvény másként nem rendelkezik,

f) úgy kell eljárni, hogy saját, valamint az oktatásban, képzésben részt vevő más személyek egészségét és biztonságát ne veszélyeztesse,

g) tartsa tiszteletben osztálytársai és az óvoda alkalmazottainak emberi méltóságát

h) tartsa tiszteletben az iskola, illetve az iskolai létesítmény dolgozóinak az általánosan kötelező érvényű jogszabályoknak, az iskola belső szabályzatának és a jó erkölcsnek megfelelő utasításait.

**A törvényes képviselőnek joga van:**

a) olyan iskolát, iskolai létesítményt válasszon gyermeke számára, amely a gyermek képességeinek, egészségi állapotának, érdeklődésének és hobbijainak, vallásának, világnézetének, nemzetiségének és etnikai hovatartozásának megfelelő nevelést-oktatást biztosít; iskolai létesítmény szabad megválasztásának joga az oktatási rendszer lehetőségeinek megfelelően gyakorolható.

b) kérni, hogy az óvoda vagy az intézményben folyó nevelési- oktatási tevékenység keretében tárgyilagoson és sokféleképpen a világ mindenkori tudásának megfelelően, az elveknek és céloknak megfelelően nyújtson ismereteket, (ne vigye el a gyereket az óvónő a saját meggyőződése felé)

c) megismerkedjen az óvoda művelődésii programjával és az iskolai szabályzattal,

d) értesüljön gyermeke oktatási eredményeiről,

e) a tanácsadásnyújtáshoz gyermeke nevelésével és oktatásával kapcsolatban,

f) az óvoda igazgatójának előzetes hozzájárulása után részt venni a foglalkozáson

g) véleményezni az óvoda művelődési programját az igazgatóság szervein keresztül

**A törvényes képviselő kötelességei:**

a) feltételeket teremteni a gyermek iskolai nevelésére, oktatására való felkészüléséhez, iskolai kötelességeinek teljesítéséhez,

b) betartani gyermeke nevelési- oktatási folyamatának az Iskolarendben meghatározott feltételeit,

c) figyeljen a gyermek szociális és kulturális hátterére, és tartsa tiszteletben sajátos nevelési igényét,

d) tájékoztatni az iskolát, a nevelési-oktatási intézményt a gyermek egészségi állapotában bekövetkezett változásról, egészségügyi problémájáról, vagy egyéb olyan súlyos tényről, amely a nevelés, oktatás menetét befolyásolhatja,

e) megtéríteni a gyermek által szándékosan okozott kárt,

f) 596/2003-as törvény. 5. § 16.bek.alapján gondoskodjon gyermeke kötelező óvodalátogatásának megfelelő teljesítéséről. Ha a szülő nem gondoskodik róla, az óvoda igazgatója köteles a jogszabály szerint a gyermek igazolatlan hiányát bejelenteni az önkormányzatnak (ahol a gyermek állandó lakhelye van) és a Munkaügyi, Szociális és Családügyi Hivatalnak. Egy gyermek havi öt napnál többet nem mulaszthat ok nélkül.

g) bejelenti a gyermeket tankötelezettségre,

h) ha a gyermek nem vehet részt az óvodai nevelési- oktatási folyamatban a törvényes képviselője vagy intézményi képviselője köteles haladéktalanul bejelenteni távolmaradásának okát. A mulasztásának oka lehet elsősorban betegség, vagy orvos által elrendelt iskolai eltiltás, rendkívül kedvezőtlen időjárási viszonyok vagy a tömegközlekedés hirtelen megszakadása, a családban bekövetkezett rendkívüli események vagy a gyermek versenyen való részvétele.

i) egészséges, betegtünet nélküli gyermeket átadni a pedagógusnak.

j) a kiskorú gyermek három egymást követő tanítási napot meg nem haladó távolmaradását törvényes képviselője vagy az intézmény képviselője igazolja; kivételes és különösen indokolt esetben az óvoda a gyermek betegségéről orvosi igazolást, vagy hiányzása igazolását igazoló egyéb okiratot kérhet. Ha a gyermek betegség miatti hiányzása három egymást követő tanítási napot meghaladóan tart, az intézmény törvényes képviselője vagy képviselője orvosi igazolást nyújt be.

k) a pedagógusok kérésére fel kell mutatni a gyermekorvostól kapott igazolást gyermeke egészségi állapotáról, ha a gyermek három egymást követő tanítási napon a Filterben megjelölt csökkent egészségi állapottal rendelkezik.

l) a pedagógiai dolgozó kérésére a törvényes képviselőt a gyermek egészségi állapotára vonatkozó Kérdőív kitöltésére.

n) a meghatározott összegű étkeztetési díjat előre, legkésőbb az előző hónap 20. napjáig az óvodánál lévő iskolai étkezde bankszámlájára utalással befizetni határidőn belül.

**2.1 A tanév szervezése**

A honlapon közzéteszik az adott tanévre vonatkozó aktuális iskolai szünetek időpontjait. https://www.minedu.sk/data/att/14770.pdf

A szünetek az óvodák kivételével az iskoláknak szólnak. Az iskolai szünetben az óvoda tevékenységének megszervezéséről, működéséről az alapítóval együttműködve, a törvényes képviselők erre feljogosított kérésének tiszteletben tartásával az igazgató dönt.

A nyári szünetben az óvoda működése higiéniai okokból legalább három hétre szünetel. Ebben az időszakban minden helyiségben fertőtlenítésre és alapos takarításra kerül sor.

A pedagógiai alkalmazottak ebben az időszakban szabadságot vesznek igénybe. A nem pedagógiai alkalmazottak pedig szükség szerint vannak besorolva.

Az óvoda működésének szüneteltetését a nyári szünet idejére az óvoda igazgatója két hónappal korábban bejelenti. Az üzemszünet ideje alatt a gyermekeket a város óvodáiban helyezik el.

Semmilyen jogszabály nem kötelezi az óvoda igazgatóját arra, hogy a törvényes képviselők számára „helyettes óvodát” biztosítson arra az időre, míg a gyermek által látogatott óvoda szünetelteti működését.

Az óvoda működtetése korlátozható és megszakítható is. (Óvodáról szóló rendelet 2. § (6) bekezdés). Az óvoda működése költségtakarékossági intézkedések miatt egész napról fél napra korlátozható, vagy a gyermekek egészségét veszélyeztető okok miatt megszakadhat (influenza szezon, energia-, vízellátási problémák stb.)

Az óvoda pedagógiai gyakorlatot biztosít a szakközépiskolák és egyetemek tanulói számára leendő óvodapedagógusok felkészítésével.

Az iskolakonyha gyakorlatot biztosít a szakiskolák leendő szakácsát felkészítő tanulói számára

**3 A gyermekek óvodai felvétele**

a) Az óvodába gyermekeket a törvényes képviselő kérelme alapján a hatályos jogszabályok szerint lehet felvenni.

b) A gyermekek felvételénél be kell tartani az egyenlő bánásmód elvét, valamint tilos a diszkrimináció és a szegregáció minden formája.

c) Az óvodákba felvételt nyernek a sajátos nevelési igényű gyermekek a tehetséges gyermekek is, három és hat év közötti valamint azok a gyermekek, akiknek az óvodalátogatás kötelező. Gyermekek, akik betöltötték a második életévüket, csak a megfelelő tárgyi, személyi és egyéb szükséges feltételek biztosításával vehetők fel.

d) A gyermekek óvodába történő felvétele folyamatosan, illetve a következő nevelési évre történik. A következő nevelési évre történő beiratkozások helyét és időpontját az igazgató az alapítóval egyetértésben a jogszabályoknak megfelelően nyilvánosan hozzáférhető helyen és az óvoda honlapján teszi közzé. Az igazgató a hellyel és időponttal együtt közzéteszi a gyermekek óvodai felvételének feltételeit is. Előnyben részesülnek az ötödik életévüket betöltött gyermekek, akik számára óvodalátogatás biztosított és kötelező.

e) Az óvodába a gyermekek felvétele a törvényes képviselő írásbeli kérelme alapján történik, amelyet a gyermek és serdülőkorú háziorvosi igazolással együtt az igazgatóhoz nyújtanak be. Ezen igazolás nélkül benyújtott kérvény hiányos, és nem kerül elfogadásra.

f) Ha sajátos nevelési igényű gyermekről van szó, a törvényes képviselő a kérelem és a gyermek egészségi állapotának igazolása mellett benyújtja az illetékes nevelési tanácsadó és prevenciós intézmény nyilatkozatát.

g) Abban az esetben, ha a szülő szándékosan nem jelzi a kérelemben és az orvos a gyermek egészségügyi dokumentumában a gyermek esetleges megbetegedését, ez az iskolai rend súlyos megsértésének minősül, ami azt vonhatja maga után., hogy az igazgató a gyermek látogatását felfüggeszti, arra az időre, míg a szülő benyújtja az összes szükséges orvosi igazolást és egyéb olyan dokumentumot, amelyből elegendő információhoz juthat és dönthet a következő lépésről.

h) A gyermek adaptációja érdekében agyermek adaptációs tartózkodás időre is felvehető, melyre a törvényes képviselő a gyermeket előre egyeztetett rövidebb időtartamra hozza az óvodába, együttműködik a pedagógiai munkatársakkal. Amennyiben a gyermek az óvodába beszokott, a törvényes képviselő igazgatóval történt egyeztetése után a gyermek a megbeszélt időponttól rendszeresen látogathatja az óvodát. A gyermek csökkent alkalmazkodóképessége esetén az igazgató a törvényes képviselővel történt megbeszélést követően dönthet a gyermek óvodai látogatásának megállapodás szerinti időre történő felfüggesztéséről.

i) Az állapotának megállapítása miatt sajátos nevelési igényű gyermek a diagnosztikai tartózkodás időre vehető fel, amelyre a törvényes képviselő a gyermeket előre egyeztetett rövidebb időtartamra hozza, együttműködik a pedagógiai munkatársakkal és a pszichológia- pedagógia tanácsadó javaslatára a gyermek segítőjeként is tevékenykedik. Ha a gyermek állapotát az óvodában diagnosztizálják, a gyermek a törvényes képviselő és az igazgató egyetértésével a megbeszélt időpontban az óvodát rendszeresen látogathatja, az előírt feltételek (szükség esetén pedagógus-asszisztens) biztosítása mellet.

Családi vagy egyéb okokból a szülő írásban kérheti a gyermek óvodai nevelésének megszakítását vagy idő előtti befejezését.

A gyermek óvodaátogatásának megszakítása esetén a megállapodás szerinti idő lejárta előtt a törvényes képviselő érdeklődését fejezi ki a gyermek látogatásának folytatása iránt, és fertőtlenítés bejelentésével és az óvoda igazgatójával történt megállapodás alapján a gyermek az óvodába kerül.

A gyermek óvodalátogatásának idő előtti megszüntetése esetén új kérelmet kell benyújtani a gyermek óvodai felvételére.

Az óvoda igazgatója a szülő kérelmére a gyermek óvodalátogatásának idő előtti megszüntetéséről, válaszként egy határozatot ad ki az 596/2003 törvény 5. § 14 bekezdés c.) betű alapján.

j) Az igazgató dönthet az óvodalátogatás idő előtti megszüntetéséről, ha a törvényes képviselő az iskolai rendet megszegi. Az igazgató az írásbeli figyelmeztetés figyelmen kívül hagyása után dönthet a gyermek óvodalátogatásának idő előtti megszüntetéséről az 596/2003 C 5. § (14) bekezdés d) pontja értelmében.

k) A kötelező óvodalátogatás folytatása iránti kérelmet a szülő az óvoda igazgatójához nyújtja be a szükséges dokumentumokkal – általában az adott tanév végéig –ezek a dokumentumok: a CPPPaP szakdiagnosztikai vizsgálat eredménye, a háziorvosi ajánlása. A szülő kérvénye, a benyújtott szakmai ajánlások és az osztályfőnökökkel való egyeztetés alapján az óvodaigazgató határozatot hoz.

l) A gyermekeket a tanév elején az igazgató osztja be az egyes osztályokba, általában életkor szerint, a gyermek egyénisége, érettsége alapján is, az egyes osztályok kapacitása szerint. A tanév során az igazgató átviheti a gyermekeket egyik osztályból a másikba, ha az egyes osztályok befogadóképessége ezt lehetővé teszi. Ilyen esetben (tanév közbeni áthelyezés) az igazgató személyesen értesíti a szülőt az áthelyezés okáról és időpontjáról. A gyermek tanév közbeni áthelyezéséről az igazgató dönt, döntése végleges. Az átcsoportosításról szóló döntés nem írásban történik, a változást az adott osztályok dokumentációjában rögzítjük. 306/2008(3§)

m) Ha a gyermek sajátos nevelési igénye az óvodába vételt követően válik nyilvánvalóvá, és a gyermek továbbra is abba az iskolába jár, amelybe felvételt nyert, sajátos nevelési igényű gyermekként való nevelése az óvodába való felvételét követően írásbeli változtatási kérelem benyújtásával biztosított, melyet a törvényes képviselő ad be az iskola igazgatójához.

**3.1 A gyermekek óvodai látogatása**

a) A szülő reggel 6.30-tól reggel 8.00-ig hozza be a gyermekét az óvodába. és 15:00-tól 16:30-ig veszi át.

b) Egyéb jelenléti mód és étkezési mód az igazgató és az osztályfőnökök egyetértésével lehetséges

c) A gyermek napközbeni érkezése esetén a szülő egyezteti érkezésének időpontját és az étkezés módját úgy, hogy a többi gyermek tevékenységének menetét ne zavarja.

d) A kiskorú gyermek átvételének feltétele, hogy a kiskorú 10 évesnél idősebb legyen, és a szülő írásbeli meghatalmazását át kell adnia a pedagógusnak. Kiskorúnak a gyermeket említett engedély nélkül nem adják ki az óvónők. Az írásban meghatalmazott kiskorú gyermek vagy más személy teljes felelősséggel tartozik a gyermek átvételét követően.

e) A pedagógus a gyermek átvételét megtagadhatja, ha egészségi állapotát nem látja alkalmasnak az óvodai felvételre / 11. § és 27. § e) pont /. A gyermeket a kezelés ideje alatt a nevelőtestület nem veszi át, az antibiotikum szedése, a pedagógusoknak tilos a szülők által javasolt gyógyszereket beadni. (3nap Filter után is )

f) Ha a gyermek óvodában megbetegszik, a pedagógiai alkalmazott gondoskodik a többi gyermektől való elkülönítéséről és a gyermek szüleiről értesíti.

g) A gyermek távolmaradását és az étkezéstől való lemondást a szülőnek előre be kell jelentenie legkésőbb 8.00 óráig. a gyermek távollétének napján. Ha ez nem történik meg, akkor a teljes étkezési egységet kell kifizetni, amit a gyermek általában igénybe vesz, vagy az az napi ebéd elvihető.

h) A szülő legkésőbb a gyermek távollétének kezdetétől számított 14 munkanapon belül köteles bejelenteni a gyermek távolmaradásának okát és várható idejét. 30 egymást követő napot meghaladó hiányzás esetén az igazgatót írásban értesítjük a hiányzás okáról, a gyermek óvodába való visszakerülésekor pedig írásos nyilatkozatot nyújt be a környezet fertőtlenítéséről.

i) Ha a szülő 14 munkanapon belül nem értesíti az igazgatót a gyermek távolmaradásának okáról, vagy az óvoda belső szabályzatát ismételten súlyosan megsérti, az igazgató dönthet a gyermek óvodai látogatásának megszüntetéséről miután értesítette a szülőt.

**3.2 Óvodai illeték**

(245/2008. sz. törvény 28. §)

a) Az óvodai nevelés részleges költségtérítésre történik.

b) A gyermek önkormányzat által alapított óvodai tartózkodása költségeinek részleges megtérítésének mértékét az alapító általános kötelező érvényű rendeletben határozza meg.

2/2015 Gúta város általános érvényű az óvodai részleges költségtérítési hozzájárulás mértékét és fizetési módját meghatározó rendelete alapján a törvényes képviselő köteles az óvoda tárgyi ellátásával összefüggő költségek kifizetéséhez havi 10 euróval hozzájárulni 1 hónapra előre a hónap 10. napjáig.

d) A gyermek törvényes képviselője az óvodai illeték kifizetését havonta, az óvoda bankszámlájára történő átutalással az adott hónap 10. napjáig teljesíti.

e) Gúta város 2/2015. sz. általános érvényű rendelete alapján., az óvodában a nyári hónapok (július és augusztus) részleges költségtérítéséhez a járulékok mértékét és fizetési módját heti 5 € összeg határozza meg, melyet a törvényes képviselő köteles megfizetni a hó 10-ére előre a korábban bejelentett érdeklődése alapján

f) Ha a járulékot a törvényes képviselő az előző két hónapra nem fizeti meg, az igazgatói döntés alapján a gyermeket az óvodából kizárják.

g) A törvényes képviselő a gyermek önkormányzat által alapított óvodában való tartózkodásához egy gyermek után az óvoda havi költségeinek részleges kifizetéséhez járul hozzá az óvodai illeték befizetésével, ami legfeljebb a létminimum összegének 15%-át teszi ki.

h) Nem kell óvodai illetéket fizetni:

- amennyiben a gyerek a kötelező óvodalátogatást teljesíti

- ha a gyermek törvényes képviselője benyújtja az óvoda igazgatójának igazolását, arról, hogy az az anyagi rászoruló ellátásban részesülnek

- amelyet bírósági határozat alapján helyeznek el egy létesítménybe

i) Az óvodai illeték térítése alól alapítói döntés alapján felmentést kap az a gyermek

- aki törvényes képviselője kérelmére betegség vagy családi ok miatt 30 egymást követő naptári napon túl megszakította az óvodába járást,

- aki az iskolai szünetben nem járt az óvodába, vagy az óvoda működése az alapító vagy más súlyos ok miatt megszakadt; ezekben az esetekben a törvényes képviselő a meghatározott juttatás arányos részét fizeti.

A díj elengedését írásban, az indok elején kell benyújtani.

j) A törvényes képviselő a meghatározott összegű étkeztetési díjat előre, legkésőbb az előző hónap 20. napjáig az óvodánál lévő iskolai étkezde bankszámlájára utalással fizeti meg határidőben.

**3.3 Az óvoda belső szervezése**

A Brünni téren a gyermekek életkoruknak megfelelően, lehetőség szerint homogén csoportokba vannak besorolva. Az Erdő utcai kihelyezett csoportokban pedig a gyermekek heterogén csoportokba vannak besorolva.

**3.3.1 Napirend**

Minden osztályban individuális, csoportos, frontális munka folyik.

A napi tevékenységek:

6:30 – 8:00 gyermekek fogadása, játék- és játéktevékenységek a gyermekek választása szerint,

8:00 – 9:00 egészségügyi gyakorlatok, helyes életvitelt bebiztosító tevékenységek, tízórai,

9:00 – 10:00 művelődési tevékenységek, felkészülés a kinntartózkodásra,

10:00 – 11:30 kinntartózkodás

11:15-12:15 készülődés ebédre, ebéd

12.15 – 14.30 helyes életvitelt bebiztosító tevékenységek, délutáni pihenő,

14:30 - 15:15 egészségügyi gyakorlatok, uzsonna

15:15-16:30 játék- és játéktevékenységek, művelődési tevékenységek, hazamenetel

Az óvoda 2019. szeptember 1-től saját Óvodai Művelődési Program szerint működik.

Az óvodában a gyermekek alap kompetenciáinak elemi szintű fejlesztése történik. A napirend az óvodáskorú gyermekek életkori sajátosságaihoz igazodik. A tevékenységek a gyermekek egészségének és egészséges fejlődésének megóvása érdekében a mozgás- és relaxációs tevékenységek váltakozását biztosítják, különös tekintettel a gyermekek pszichohigiéniájára. A gyermek alvásának egyéni idejét és hosszát is tiszteletben tartja, beleértve a reggeli érkezés utáni pihenés lehetőségét is.

**Gyermekek óvodába való érkezése és óvodából való távozása**

6.30 és 7.00 óra között érkező gyermekek a kijelölt gyűjtő osztályban az ügyeletes óvónővel tartózkodnak. 16:00 óráig a gyermekek a saját osztályukban a saját óvónőikkel tartózkodnak. Aki a saját osztálya nyitvatartásának a végéig, azaz 16.00 óráig nem megy haza, az 16:00-tól az óvodából való távozásáig szintén a kijelölt pavilonban az ügyeletet teljesítő óvodapedagógussal tartózkodik, ami 16.30-ig van nyitva.

Az Erdő utcai kihelyezett osztályokban a gyűjtő osztály reggel és délután is a főépületben a földszinti osztályterem, ahol felügyeletet biztosít az ügyeletes óvónő. A kisosztályban a gyermekek 7:00-tól 15:30-ig tartózkodnak, 15.30-tól óvodából való távozásig az ügyeletes óvónő felügyelete mellett a gyűjtő osztályban tartózkodnak. A főépület emeleti osztálya 7.00-tól 16.00-ig üzemel, ezután a maradó gyermekek szintén a gyűjtő osztályból távoznak az óvodából. Az ügyeletes osztály 16.30-ig van nyitva.

A gyermeket a szülő személyesen veszi át, vagy egy előre kitöltött meghatalmazó nyilatkozaton tünteteti fel azoknak a pedagógusok által személyesen is ismert közeli személyeknek a nevét, akik a gyermekét az óvodából hazavihetik, ill. „Az óvodáról szóló rendelet 7§ 8. bekezdésének értelmében a szülő/törvényes képviselő meghatalmazhatja tíz éven felüli gyermekét, vagy az óvodapedagógus által ismert más személyt is, akinek minden egyes alkalommal fel kell mutatnia- archiválásra le kell leadnia egy erre a célra kidolgozott nyomtatványon a szülő írásbeli meghatalmazását.

Ha a szülő ismételten nem viszi haza az óvodából a gyermekét 16:30-ig, tehát az óvoda zárásig, lehetőség van a gyermeket felügyelő alkalmazott fizetésének egy arányos részének a szülővel való kifizettetésére.

Abban az esetben, ha a szülők gyermekfelügyelete bírósági határozattal van korlátozva, az óvoda igazgatónőjét írásban (a megfelelő határozat fénymásolatával) tájékoztatni szükséges.

**Szervezés az öltözőben:**

A szülők az öltözőben, a gyermekük átöltöztetése, ill. a gyermekük átöltözködésének felügyelete idején, a szekrénybe való elrakodás közben a pedagógusokkal együttműködve önállóságra vezeti a gyermekét. A szekrények rendjéért, az öltöző esztétikus díszítéséért a pedagógus a felelős. A higiéniáért és a bejárat zárásáért az iskolagondnok, vagy a takarítónő felel.

**Szervezés a mosdóban:**

Minden osztálynak külön mosdója, minden gyermeknek saját fésűje, törülközője, fogkeféje, pohara van. A törülközők rendszeres (hetente történő) cseréje és a fésűk rendszeres tisztítása a szülő feladata, míg az ivópoharak tisztaságáért, a tisztántartott száraz talajért és a mosdó higiéniájáért és tisztaságáért a takarítónő felel. A gyerekek csak pedagógus jelenlétében tartózkodhatnak a mosdóban.

**Étkezések szervezése:**

A gyermekek a Brünni téri részen az osztályokat összekötő folyosóból kialakított étkezőben pedagógus felügyelete és segítsége mellett időbeli eltolódással – kidolgozott harmonogram szerint- étkeznek.

A kihelyezett osztályokban a gyermekek az osztálytermekben étkeznek. Az étel minőségéért és előírt mennyiségéért itt az Iskola utcai 6. számú iskolai étkezde vezetője felel, a higiéniáért és étkezési kultúráért, valamint az ételosztásért az óvodai étkezde szakácsa felel, aki a napi étkezők számát összasíti és lejelenti és az ivó rendről is gondoskodik.

Étkezések:

Három éves gyermekek –kanállal

Négy éves gyermekek – kanállal és villával

Öt és hat éves gyermekek – teljes evőeszköz készlet használatával étkeznek.

***Ivó rend:***

Az ivási rend betartása a osztálytermekben van bebiztosítva minden gyermek részére külön ivópohárral és ivóvízzel.

Az étkezések szervezéséért, nevelési folyamatáért az igazgató és valamennyi óvodapedagógus felel. A pedagógusok a gyermekeket a kulturált étkezés alapvető szokásainak elsajátítására, annak betartására vezeti és a gyermekekkel szemben egyéni bánásmódot alkalmaz. Étkezés közben erőszakmentesen irányítja a gyermekeket, szükség esetén megeteti, de nem kényszeríti a táplálkozásra őket.

**A kinntartózkodás szervezése:**

A pedagógusok úgy szervezik meg a kinntartózkodást, hogy az a gyermekeknek az óvoda udvarán/a szabadban mozgásos tevékenységeket, vagy sétákat tartalmazzon. Megvalósítható kinntartózkodás, vagy séta során a művelődési tevékenység is, ha tartalmi szempontból különböző módon teljesíti az ÁMP részfeladatait, pl. a természet és a természeti jelenségek megismerése.

A gyermek egészséges pszichoszomatikus fejlődése érdekében nem ajánlott kihagyni a kinntartózkodást még a kedvezőtlenebb időjárás idején sem, ezért minden időjárási körülménynek megfelelő öltözet és cipő szükséges. Ez alól kivételt képeznek a szélsőséges, kedvezőtlen időjárási viszonyok, mint pl. erős szél, széllökések, szakadó eső, erős fagy, (borús idő nem). A tavaszi és nyári hónapokban a kinntartózkodást a napfény intenzitását figyelembe véve kell megvalósítani. Naponta kétszerre - délelőtt és délután folyamán is megvalósítható.

A kinntartózkodás minden gyermek számára érdekesnek és vonzónak kell, hogy legyen. Nem a pedagógus által vezetett irányított nevelési tevékenységek sorozataként, hanem elsősorban spontán játékként, játék- és egyéb mozgásban gazdag oktatási tevékenységként szükséges végrehajtani. Egy pedagógus legfeljebb 20 4-5 éves gyermekkel, vagy legfeljebb 22 5-6 éves gyermekkel sétálhat. A 3-4 éves gyerekeket mindig két pedagógusnak kell felügyelnie a séta során.

**Az udvaron való tartózkodás:**

A gyerekekkel elsőként az udvarra érkező pedagógus ellenőrzi az iskola udvarának biztonságát, szükség esetén a veszélyes tárgyakat eltávolítja, vagy gondoskodik róla, hogy a nem pedagógus alkalmazott távolítsa el azt.

**Szervezés a hálószobában:**

A délutáni pihenőidőben a hálószobában az óvodapedagógus gondoskodik a gyerekek megfelelő öltözetéről (pizsama). Biztosítja a hálószoba rendszeres és alapos szellőztetését, úgy, hogy az a gyermekek egészségét ne veszélyeztesse. A pihenő gyermekeket nem hagyja egyedül. Egyénileg közelíti meg azokat a gyermekeket, akik nem érzik szükségét az ebéd utáni alvásnak, különösen az iskola előtti korosztályba tartozókat.

**Érdeklődési körök szervezése:**

Az óvoda a tanév elején felmért szülői igények alapján, a szülők beleegyezésével lehetőséget biztosít a gyermekeknek az érdekkörökbe való bekapcsolódásra, amelyek a délutáni órákban (15:00-16:30 óra között) valósulhatnak meg. Az érdekkörök vezetői a gyermek szülőjének írásos beleegyezése alapján viheti el a gyermeket a körtevékenységre és teljes mértékben felel a gyermekek egészségéért és biztonságáért.

**3.4 Gazdaságos óvodai működés - csökkentett üzemmód**

A megnövekedett megbetegedések miatti alacsony óvodalátogatás esetén, különösen a téli hónapokban, valamint az iskolai szünetekben az igazgató dönthet úgy, hogy összevonja az osztálycsoportokat. Azokat az osztályokat vonják össze, ahol az gazdaságilag a legelőnyösebb. Az összevonásról való döntéskor ügyelni kell a minőségi oktatás biztosítására. Ebben az esetben az igazgató a feleslegessé vált munkaerőnek pótszabadság-, vagy az éves szabadság merítését teszi lehetővé.

**3.5 Konzultációk**

A szülőnek, ill. a gyermek törvényes képviselőjének lehetőségük van a megbeszélt időpontban, illetve 16:00-16:30-ig a meghatározott konzultációs időszakban a pedagógussal konzultálni. A konzultációk általában szóbeliek, de ha a szülő vagy a pedagógus szükségét érzi, írásban is megtörténhet, főleg abban az esetben, ha a figyelmeztetés után ismételtlődő megoldatlan problémát kell megbeszélni. A pedagógus a konzultációkon kívül pedagógiai szakirodalmat és egyéb megfelelő információkat ajánlhat a szülőknek a gyermekük fejlődése érdekében.

**4. A gyermekek egészségének- és biztonságának védelme, valamint a szociopatológiai jelenségek, a diszkrimináció és az erőszak elleni védelem**

A biztonság és egészségvédelem területe rendkívül tág, és a legszélesebb körben a124/2006 -a munkahelyi biztonságról és egészségvédelemről szóló törvényrendelet, a Munkatörvénykönyv 132-től135-ig és 170-175. számú §, 355/2007 Egészségvédelmet rendszabályozó törvény 24. §, 422. polgári törvénykönyv. Az óvodai Munkarend, Működési Szabályzat és az óvoda különféle belső utasításai szabályozzák.

– 245/2008 – Iskolatörvény 152 §

306/2008 az óvodák működését szabályozó rendelet 7 §

1) A körtevékenység során a kört vezető pedagógus felelős a gyermekek biztonságáért. Amennyiben a körtevékenységet a törvényes képviselők beleegyezésével külső lektor végzi, a gyermekek biztonságáért ő felel.

2) Az óvodai nevelési-oktatási tevékenység keretében végzett, fokozott felügyeletet igénylő tevékenységekre az igazgató az alábbiak szerint biztosít felügyeletet:

a) úszótanfolyamra legfeljebb nyolc gyermek felügyeletére egy pedagógus szükséges

b) a kirándulásokon és exkurziókon a hatályos törvény értelmében két pedagógus és egy megbízott felnőtt felügyelete szükséges.

A pedagógus a gyermek óvodába való érkezésekor megtagadhatja a gyermek átvételét, ha úgy találja, hogy annak egészségi állapota nem megfelelő. Ha a gyermek napközben megbetegszik, a pedagógus a többi gyermektől elkülöníti a beteget, az óvoda dolgozói közül valakit megbíz a gyermek felügyeletével és a gyermek állapotáról értesíti a szülőt/törvényes képviselőt.

3) A gyermekek jogairól szóló egyezmény értelmében a pedagógus köteles gondoskodni a gyermekek aktív védelméről a szociopatológiai jelenségekkel szemben, figyelemmel kísérni a gyermekek magatartásában bekövetkezett változásokat, a testi vagy lelki bántalmazás megalapozott gyanúja esetén, vagy az erkölcsi fejlődés veszélyeztetése gyanúja esetén a probléma haladéktalan megoldása érdekében az intézmény vezetőjével-, az oktatási- és pszichológiai prevenciós központtal, illetve a Pedagógiai-pszichológiai szaktanácsadó központtal együttműködve az illetékes szociális osztályhoz, a gyermekorvoshoz és a rendőrség illetékes osztályához fordul. A gyermek akut fertőző betegsége esetén gondoskodni kell az ő ideiglenes felügyeletéről, a többi gyermektől való elkülönítéséről és haladéktalanul értesíteni a törvényes képviselőt.

4) Az iskolai balesetről a jegyzőkönyvet az esemény időpontjában felügyelő pedagógiai alkalmazott készíti, aki az eseményt az intézmény igazgatójának jelenti, aki az erre vonatkozó módszertani útmutató szerint jár el és az esetet jelenti az óvoda alapítójának. Az iskolákra, iskolai létesítményekre és egyetemekre a regisztrált iskolai balesetek esetére és a veszélyes események rögzítésére vonatkozó egységes eljárás bevezetésére a 4/2009 sz. módszertani útmutató vonatkozik.

5) Baleset esetén elsősegélyt kell nyújtani és orvoshoz kell fordulni. A balesetről a szülőt a baleset idején felügyelő pedagógus értesíti és az igazgatónak is jelenti az eseményt.

6) Az óvoda területén szeszes ital és egyéb tudatmódosító anyagok fogyasztása szigorúan tilos.

7) Az iskola területén szigorúan tilos a dohányzás.

**4.1 A gyermekek biztonságára és egészségvédelmére vonatkozó szabályok**

Ha a pedagógus a tárgyakon, segédeszközökön, berendezéseken a gyermekek egészségét, biztonságát veszélyeztető állapotot, vagy hiányosságot észlel, annak eltávolításáról/megszüntetéséről személyesen gondoskodik, illetve haladéktalanul értesíti az azért felelős nem pedagógiai alkalmazottat, aki a képességeinek megfelelően eltávolítja azt, vagy az eltávolítását az erre jogosult személlyel intézi.

A pedagógus felelős az óvodai nyugodt, kreatív légkör megteremtéséért, a gyermek lelki egészségének védelméért, nem alkalmaz testi fenyítést, indokolatlan gátló nevelési módszereket.

Ha a gyermek olyan sérülést szenved, amelyet nem kell orvosnak ellátnia, a pedagógus a megszokott módon kezeli azt. A sérülést és a kezelés módját a kisebb sérülések füzetében rögzíti, amit a szülővel (mikor az jön a gyermekéért) aláírat. Ha a gyermek orvosi kezelést igénylő sérülést szenved, az ügyeletes pedagógus azonnal felveszi a kapcsolatot a gyermek szülőjével, akivel egyeztet a következő eljárásról.

Ha a szülő nem elérhető, abban az esetben a gyermeket mentővel, vagy taxival orvoshoz viszi. A kezelésről hazatérve a sérülést a baleseti könyvbe rögzíti és újra megpróbálja telefonon felvenni a kapcsolatot a szülővel. A sérülés kezeléséről szóló orvosi látleletet átadja a szülőnek.

A gyermek életét veszélyeztető baleset esetén az ügyeletes pedagógus felkéri bármelyik munkatársatát, hogy hívjon mentőt és értesítse a szülőket, ő pedig azonnal megkezdi az elsősegélynyújtást. Ha a gyermek kórházi kezelésre szorul, az ügyeletes pedagógus elkíséri őt és ott tartózkodik vele a szülők megérkezéséig. A sérülést rögzíti a baleseti könyvbe, az orvosi látleletet pedig átadja a szülőknek.

A baleseteket 2009. február 11-én kiadott 4/2009-R számú módszertani útmutató szerint egy erre a célra létrehozott webalkalmazásban elektronikusan is rögzíteni kell. Ez az iskolákban, iskolai intézményekben és egyetemeken történt regisztrált iskolai balesetek egységes bejegyzésére, a veszélyes események nyilvántartására szolgál, illetve pontosan magába foglalja az ebben az esetben szükséges eljárásokat, az iskolai balesetek és veszélyes események vizsgálatának módját, nyilvántartását, stb

**Az iskolai balesetek nyilvántartának folyamata**

1) Az intézmény a regisztrált és nem regisztrált iskolai balesetekről nyilvántartást vezet

2) A nyilvántartás tartalmazza

• A balesetet szenvedő gyermek nevét

• A baleset pontos időpontját, annak jellegét, helyszínét és rövid leírását

• A baleset szemtanúinak a nevét, a baleset időpontjában felügyeletet ellátó pedagógus nevét, a baleset bejegyzésének időpontját,

• A sérülés miatti hiányzás napokban számolt hosszát,

• A sérült gyermek egészségbiztosítójának adatait

• A sérülést kezelő egészségügyi intézmény adatait

• E nyilvántartásból származó adatok a regisztrált iskolai baleset jegyzőkönyvének megírásakor kerülnek felhasználásra, illetve abban az esetben, ha a sérülés következményei később jönnének elő.

3) A baleseti jegyzőkönyvbe a bejegyzést az a pedagógus írja, aki a gyermekre a balesetkor felügyelt. Ha ez nem lehetséges, akkor a bejegyzést az osztályfőnök végzi, vagy ha valamilyen oknál fogva ez sem lehetséges, akkor a jegyzőkönyvet az igazgató által megbízott alkalmazottnak kell elkészítenie.

4) A baleseti nyilvántartásba a bejegyzés a baleset napján készül.

Ha a gyermek a balesete miatt 4 napnál rövidebb ideig (azaz 0-3 napig) hiányzik, ez nem regisztrált iskolai balesetnek minősül. Ha a gyermek a balesete miatt a kezelőorvos véleménye alapján több mint 3 napot (azaz 4 napot vagy többet) hiányzik, akkor ezt a sérülés regisztrált balesetnek minősül.

5) A regisztrált balesetről legkésőbb a balesetről szóló értesítést követő négy napon belül jegyzőkönyvet kell készíteni. A regisztrált iskolai balesetről készült jegyzőkönyvet a minta szerint a gyermeket a balesetkor felügyelő pedagógus készíti. Ha ez nem lehetséges, abban az esetben a balesetet utólag, a balesettől számított 7 naptári napon belül az osztályfőnök rögzíti.

6) A jegyzőkönyvet a gyermek törvényes képviselője, a jegyzőkönyvet készítő pedagógus és az iskola igazgatója írja alá. A jegyzőkönyvet készítő pedagógus a gyermek törvényes képviselője jelenlétében írja meg ezt a jegyzőkönyvet.

7) Az igazgatónő, vagy vagy a helyettese az iskolai balesetek statisztikáit nyomon követő (MŠ SR) 1-01 webalkalmazáson keresztül köteles minden iskolai balesetet a bekövetkezésétől számított 7 naptári napon belül regisztrálni.

8) A regisztrált balesetről jegyzőkönyvet kapnak: a gyermek törvényes képviselője, az iskola, a munkavédelmi technikus, az a biztosító, amelyel az intézménynek balesetbiztosítása van.

9) Az óvoda a balesetek biztosító általi anyagi kártérítése ügyében az igazgató a gyermek törvényes képviselőjével együttműködve jár el.

**4.2 A gyermekek biztonságának és egészségvédelmének szabályai közlekedési eszközzel történő utazáskor, kirándulások és óvodai rendezvények szervezése során**

1.) A kirándulásokat és exkurziókat kirándulási terv alapján, legfeljebb egy napos időtartamra, a gyermekek biztonsági, higiénés és élettani szükségleteinek figyelembe vételével és a gyermekek meleg ebédjének és ivási rendjének biztosításával szervezzük. A kirándulás, vagy exkurzió előtt az igazgató által megbízott pedagógus előkészíti, megtervezi annak folyamatát, biztosítja a résztvevő felnőttek és a gyermekek biztonság- és egészségvédelmi átiskolázását. Erről írásos jegyzőkönyvet készít, melyet minden felnőtt résztvevő aláír. Óvodás korú gyerekekkel is lehet tömegközlekedési eszközzel kirándulni. A gyermek a kiránduláson a törvényes képviselő beleegyezésével vesz részt, aki aláírásával igazolja beleegyezését és azt, hogy ismertetve volt a kirándulás módjáról és tartalmáról. Mindehhez csoportos biztosítás szükséges.

A pedagógus indokolt esetben megtagadhatja a gyermek részvételét a rendezvényen (testi képességei, alkalmazkodási vagy egészségügyi problémái miatt), illetve megegyezés alapján a törvényes képviselővel is részt vehet rajta, mint kísérő.

**4.3 Intézkedések pediculosis, azaz tetvesség esetén**

A tetűfertőzés minden korcsoportban előfordulhat. Okozója maga a fej tetű, amely csak az embert fertőzi meg. Elsősorban közvetlen érintkezés útján terjed, de tárgyakon (fésűk, kefék, sapkák, sálak, ágyneműk) keresztül is terjedhet. A diagnózis felállításához a haj és a szőrzet alapos vizsgálata szükséges, melynek során elsősorban a fül mögött és a tarkóban keresünk tetveket, serkét.

Ha ilyet észlelünk, mindenképpen kell jelezni az érintett szülő felé, tudatni kell az óvoda igazgatójával, akinek tömeges előfordulás esetén kötelessége jelenteni a Regionális járványügyi hivatalnak (RÚVZ).

A fejtetű elleni küzdelem általános előfeltétele a személyes tisztaság, valamint a gyakori ruha- és ágyneműcsere. Előfordulása esetén időben meg kell kezdeni a fertőtlenítét (tetvek elleni fertőtlenítő szerrel), amelyet a teljes csoportban, a család egészséges tagjain is végre kell hajtani. Ugyanakkor fertőtleníteni kell a fertőrött személyes tárgyait - sapka, fésű, kefe, ruházat, ágynemű - amelyekkel a fertőzött érintkezhetett.

**Teendők és óvintézkedések:**

• Az osztály minden tagjának, beleértve a pedagógusoknak, a családtagoknak a drogériéban/gyógyszertárban kapható haj tetű elleni samponnal a használati utasítás pontos betartásával hajat kell mosniuk. Fontos, hogy ezt a kezelést mindenki egyszerre alkalmazza. A megbízható hatás biztosítása érdekében (a még életben maradt lárvák eltávolítása érdekében) a készítmény alkalmazását 14 nap elteltével meg kell ismételni.

• Az ágyneműt ki kell főzni, vagy magas hőmérsékleten ki kell mosni, alaposan kiszárítani és levasalni.

• A sapkát, kendőt és egyéb, nem főzhető ruházatot legalább 2 x egymás után az ajánlott hőmérsékleten ki kell mosni, napon alaposan megszárítani, ill. fertőtleníteni kell a mászó rovarok irtására megfelelő készítményekkel.

• Az óvodában használt matracokat, szőnyegeket szintén be kell permetezni mászó rovarok irtására megfelelő készítményekkel, alaposan ki kell szellőztetni, napfény hatásának kell kitenni és minimum 3-4 napig ne használjuk.

• A hajjal közvetlenül érintkező tárgyakat (fésűket, keféket) mászó rovarok irtására megfelelő készítményekkel kell kezelni, vagy klórtartalmú oldatba kell áztatni.

• Elengedhetetlen a személyes higiénia magas szintű betartása. A csoport minden tagja saját személyes higiéniai eszközöket használjon (saját törülközőt, saját fésűt), amit nem kölcsönöznek egymás között. Ugyanez vonatkozik a sapkákra, sálakra, stb.

• A kezelést követően ismétlődő tetvesség előfordulása esetén a kollektívába való visszatéréskor a pedagógus orvosi igazolást kérhet a gyermek fertőzés mentességéről a szülőtől.

**4.4 A szociopatológiai jelenségek előfordulása elleni védelem**

A gyermekek jogairól szóló egyezmény értelmében a pedagógusok kötelesek gondoskodni a gyermekek aktív védelméről a szociopatológiai jelenségekkel szemben, figyelemmel kísérni a gyermekek viselkedésében bekövetkezett változásokat, fizikai vagy pszichikai bántalmazás, illetve a velük való fenyegetőzés megalapozott gyanúja esetén a gyermek erkölcsi fejlődése és a probléma haladéktalan megoldása érdekében az intézmény vezetőjével és a Pedagógiai-pszichológiai szaktanácsadó munkatársaival együttműködve az illetékes szociális osztályhoz, a gyermekorvoshoz és a rendőrség illetékes osztályához kell fordulni.

**Intézkedések a legális és illegális kábítószerek terjedése/terjesztése ellen**

Az óvoda a következő intézkedéseket teszi:

• Megfelelő módon tájékoztatni a gyermekeket a legális és illegális kábítószerek létezéséről és azok emberi egészségre gyakorolt rendkívül negatív hatásairól.

• A gyerekeket az egészséges életmódra nevelni, figyelmeztetni az egészséges és az egészségtelen szokásokra, hogy meg tudják különböztetni azok egészségre gyakorolt jó, vagy rossz hatását.

• Előrhető szakirodalmat és egyéb edukációs programokat alkalmazni a megelőzésre, mindezt beépíteni a munkatervekbe.

• Ösztönözni és különböző tevékenységeken keresztül lehetőséget biztosítani a gyerekeknek megtapasztalni a teljesértékű életet/életérzéest, ahol nincs helye a legális vagy illegális drogoknak.

• Az óvoda területén szigorú dohányzási tilalmat bevezetni.

• Ügyelni arra, hogy az óvoda területére illetéktelen személyek ne léphessenek be, ezzel is megelőzve a gyermekeket érő rossz külső hatások lehetőségét.

• A pedagógusok ezen a területen is bővítsék a tudásukat.

• Az óvoda környezetében legális és illegális kábítószer terjedésének gyanúja esetén haladéktalanul értesíteni kell az illetékes hatóságokat (igazgató és helyettes), akik haladéktalanul intézkednek.

**5. Az óvoda vagyonának védelme és kezelésének feltételei**

Az épületet monitorozó riasztó berendezés hálózata a városi rendőrséggel van összekötve. Az óvoda bejáratai biztonsági zárral vannak ellátva. Az épülettől kulcsa az épület nyitásáért, zárásáért és működésének biztosításáért felelős alkalmazottaknak van.

Az óvoda működése során a bejáratok zárásáért az iskolagondnok/takarítónő és a pedagógus alkalmazottak felelnek.

Az óvoda épületében idegen személynek az óvoda dolgozójának kísérete nélkül tartózkodni tilos. A gyermekek biztonsága és védelme érdekében a szülők közös felelősséggel tartoznak a bejárati ajtó bezárásáért, gyanús és ismeretlen személyek be nem engedéséért az épületbe, illetve gyanú esetén kötelesek tájékoztatni a dolgozókat az adott tényről.

A gyermekek személyes vagyonának és egészségének védelme érdekében tilos az óvodába behozni: értékes tárgyakat (lánc, karkötő, nagyobb értékű játék).

A helyiségek szellőztetése csak az óvoda dolgozójának jelenlétében történik. A tanterem elhagyásakor a pedagógus köteles ellenőrizni, hogy az ablakok zárva vannak-e.

A gyermekek és az óvoda dolgozói személyes tárgyaikat arra kijelölt zárható helyen tartják. A munkaidő lejárta után a pedagógus köteles a rábízott segédeszközöket előre meghatározott módon biztosítani.

A leltárban szereplő dolgokért az alkalmazottak a tárgyi felelősségi szerződésben meghatározott mértékig felelősek, amelyet a dolgozók aláírásukkal tudomásul vettek. A munkavállalók a vagyonvédelemmel kapcsolatos egyéb jogaikat és kötelezettségeiket munkaköri leírásuknak megfelelően teljesítik.

Az igazgató köteles az óvodai rendtartást nyilvánosan hozzáférhető helyen közzétenni, annak tartalmát az alkalmazottakkal kimutatható módon megismertetni, közzétételéről és tartalmáról a gyermekek törvényes képviselőit tájékoztatni.

A rendtartást az igazgató adja ki, tárgyalja az Iskolatanács. Ismertetni kell az intézmény alkalmazottaival és a szülőkkel, akik aláírásukkal igazolják, hogy tudomásul vették a dokumentum tartalmát.